​ເຮືອບິນ​ຖິ້ມ​ລະ​ເບີດ B-1B ​ຂອງ ອາ​ເມ ຣິ​ກາ ​ບິນ​ຜ່ານ​ໜ່ານ​ຟ້າ​​ ເຂດ​ຕາ​ເວັນ​ອອກ ກາງ ທ່າມ​ກາງ​ຄວາມ​ເຄັ່ງ​ຕຶງກັບ ອີ​ຣ່ານ​
ເຮືອບິນ​ສູ້​ຮົບ​ຈາກ​ ບາ​ເຣນ, ອີ​ຈິບ, ອິສຣາແອລ ​ແລະ ຊາ​ອຸ​ດີ ອາ​ຣາ​ເບຍ ໄດ້ ບິນ​ໄປ​ຄຽງ​ຄູ່ກັນ​ກັບ​ເຮືອ​ບິນ​ຖິ້ມ​​ລະ​ເບີດລຳ​ນັ້ນ.
ກອງທັບອາກາດສະຫະລັດກ່າວໃນວັນອາທິດວານນີ້ວ່າ ຕົນໄດ້ເອົາເຮືອບິນຖິ້ມລະເບີດຍຸດທະສາດ B-1B ບິນຜ່ານຈຸດທີ່ເປັນຊ່ອງແຄບທີ່ສຳຄັນໃນທະເລ ຢູ່ພາກຕາເວັນອອກກາງກັບບັນດາປະເທດພັນທະມິດລວມທັງ ອິສຣາແອລ ທ່າມ ກາງຄວາມເຄັ່ງຕຶງກັບ ອີຣ່ານ ທີ່ຍັງມີຢູ່ໃນເວລານີ້ ຂະນະທີ່ຂໍ້ຕົກລົງດ້ານນິວເຄລຍຂອງຕົນກັບບັນດາມະຫາອຳນາດຂອງໂລກຍັງຢູ່ໃນສະພາບທີ່ຫຍຸ້ງຍາກສັບສົນຢູ່ (AP) ເຮືອບິນຖິ້ມລະເບີດ B-1B Lancer ໄດ້ບິນຜ່ານຊ່ອງແຄບຮໍມຸສ (Hormuz) ໃນວັນເສົາຜ່ານມາ ຊຶ່ງເປັນປາກແຄບໆຂອງອ່າວເປີເຊຍ ທີ່ມີ 20 ເປີເຊັນຂອງການຊື້ຂາຍນ້ຳມັນທັງໝົດໄປຜ່ານນັ້ນ ມັນຍັງບິນຜ່ານທະເລແດງ, ຊ່ອງແຄບ ແບບ ແອລ-ແມນເດບ (Bab el-Mandeb) ຂອງທະເລນັ້ນ ແລະ ຄອງຊູເອສ (Suez) ຂອງອີຈິບ ຊ່ອງແຄບຮໍມຸສ (Hormuz) ແມ່ນບ່ອນທີ່ເກີດການໂຈມຕີດ້ານການຂົນສົ່ງສິນຄ້າທີ່ຖິ້ມໂທດໃສ່ ອີຣ່ານ ໃນຊຸມປີທີ່ຜ່ານມານີ້, ໃນຂະນະທີ່ທະເລແດງແມ່ນເຫັນວ່າມີການໂຈມຕີຄ້າຍຄືກັນນັ້ນ ໃນສົງຄາມທີ່ເປັນເງົາໆຢູ່ໃນເວລານີ້ລະຫວ່າງ ເຕຫະຣ່ານ ກັບອິສຣາແອລ ສາທາລະນະ ລັດອິສລາມ ອີຣ່ານ ໄດ້ປະຕິເສດວ່າຕົນບໍ່ໄດ້ມີສ່ວນກ່ຽວຂ້ອງກັບການໂຈມຕີເຫລົ່ານັ້ນ, ເຖິງແມ່ນປະເທດດັ່ງກ່າວໄດ້ສັນຍາວ່າຈະແກ້ແຄ້ນອິສຣະແອລ ຄືນຕໍ່ການໂຈມຕີຫຼາຍຄັ້ງທີ່ແນໃສ່ໂຄງການນິວເຄລຍຂອງຕົນນັ້ນກໍຕາມ ເຮືອບິນສູ້ຮົບຈາກ ບາເຣນ, ອີຈິບ, ອິສຣາແອລ ແລະ ຊາອຸດີ ອາຣາເບຍ ໄດ້ ບິນໄປຄຽງຄູ່ກັນກັບເຮືອບິນຖິ້ມລະເບີດລຳນັ້ນ ສື່ມວນຊົນລັດຂອງ ອີຣ່ານ ບໍ່ໄດ້ຮັບຮູ້ກ່ຽວກັບການບິນໄປຜ່ານນັ້ນໃນທັນທີ ຫ້ອງການຜູ້ຕາງໜ້າຂອງ ອີຣ່ານ ປະຈຳອົງການສະຫະປະຊາຊາດໃນນະຄອນນິວຢອກ ບໍ່ໄດ້ຕອບໃນທັນທີຕໍ່ການຮ້ອງຂໍຄຳເຫັນກ່ຽວກັບເລື້ອງນີ້ ການບິນຜ່ານໜ່ານຟ້າເທິງຊ່ອງແຄບດັ່ງກ່າວ ມີຂຶ້ນຫຼັງຈາກການບິນແບບນັ້ນ ໂດຍເຮືອບິນຖິ້ມລະເບີດ B-52 ທີ່ມີຄວາມສາມາດຖິ້ມລະເບີດນິວເຄລຍນັບ ຕັ້ງແຕ່ລັດຖະບານ ທຣຳ ໄດ້ທຳການບິນເພື່ອເປັນການສະແດງກຳລັງທະຫານຂອງຕົນໃຫ້ ອີຣ່ານ ເຫັນນັ້ນ ປະທານາທິບໍດີດໍໂນລ ທຣຳ ໃນປີ 2018 ໄດ້ເອົາຖອນ ອາເມຣິກາ ແຕ່ຝ່າຍດຽວອອກຈາກຂໍ້ຕົກລົງນິວເຄຼຍປີ 2015 ກັບ ອີຣານ ທີ່ເຫັນວ່າ ເຕຫະຣ່ານ ຕົກລົງທີ່ຈະຈຳກັດການກັ່ນທາດຢູເຣນຽມ ລົງຢ່າງຫລວງຫລາຍ ເພື່ອແລກປ່ຽນກັບການຍົກເລີກການລົງໂທດ ທາງເສດຖະກິດ